HeTree/MevakerConcSen huggingface dataset:
במהלך השנים ביקרה וטרינרית המועצה באוניברסיטה והעירה על ליקויים בתפקוד בתי החיות.
נוכח הערותיה ביקרו בפברואר 2007 נציגים של המועצה באוניברסיטה, ובעקבות הביקור הם ציינו כי "הוחלט לחזק ולהדק נוהלי ביקורת ומעקב ולדוגמא סוכם על ביקור יומי של ווטרינר האוניברסיטה בבתי החיות, ביקורים אלו יתועדו בספר ביקור ומעקב יעודי".
הביקורת הנוכחית העלתה כי ההסדר שנקבע בשנת 2004 בעניין אופן חלוקת זמנו של הווטרינר וההחלטה של נציגי המועצה מפברואר 2007 אינם מתבצעים.
וטרינר האוניברסיטה אינו נמצא שעתיים בכל יום בפקולטה למדעי החיים.
כמו כן הוא אינו מתעד את ביקוריו בבתי החיות של האוניברסיטה.
לדעת משרד מבקר המדינה, לנוכח הליקויים שעדיין נמצאו בבתי החיות באוניברסיטה60 , יש לשפר את יעילות הפיקוח של הווטרינר כדי שהוא יעמוד בדרישות המועצה והחוק.
כמו כן עליו להקפיד לתעד את ביקוריו בבתי החיות כיוון שכך ניתן לוודא שהבקרה הנדרשת מתקיימת ושהערות הווטרינר מיושמות.
60 בעניין ממצאי הביקורת על החזקת החיות ותפעול של בתי חיות באוניברסיטה ראו להלן.
המועצה לניסויים בבעלי חיים 1539 .
בהיות הווטרינר כאמור גם מנהל של אחד מבתי החיות, הוא למעשה מפקח על עצמו.
גם לו היה שינוי בסדרי העבודה של הווטרינר בעקבות הממצאים שהועלו בדוח מ- 2004 , על האוניברסיטה היה לקבוע לעבודת הווטרינר סדרי בקרה ופיקוח טובים יותר וכן הסדר למניעת ניגוד העניינים המובנה בתפקידו בעניין בית החיות שהוא מנהל.
תחזוקת בתי החיות באוניברסיטה .
בבתי החיות באוניברסיטה עוסקים בגידול בעלי החיים, בטיפול בהם ובדאגה לרווחתם.
מערך בתי החיות הקיים באוניברסיטה נועד לספק בע"ח למחקר לחברי סגל ותלמידי מחקר בכמה פקולטות, ובכלל זה הפקולטה למדעי החיים, המרכז לחקר המוח, הפקולטה למדעים מדויקים והמחלקה לפסיכולוגיה.
מערך בתי החיות כולל שלוש יחידות עיקריות הפועלות ברמות תחזוקה שונות: 1.
בית החיות הדרומי- בית חיות זה, שהוקם לפני כ -50 שנה, שייך לפקולטה למדעי החיים.
תנאי החזקת בעלי החיים בו מוגדרים תנאים רגילים, כלומר בעלי החיים חשופים לאוויר הסביבה.
בשיטה זו נוקטים אמצעים למניעת מגע בין בע"ח וגורמים פתוגניים סביבתיים, ומפקחים ברמה נמוכה על תנאי הסביבה, כגון טמפרטורת החדר, לחות, תאורה, ריחות וגורמים אלרגניים.
במועד הביקורת הנוכחית היה בית חיות זה סגור באופן זמני עקב כמה אירועים שהתרחשו בו (ראו להלן).
בית החיות בבניין לחקר הסרטן- בית חיות זה שייך גם הוא לפקולטה למדעי החיים; הוא פועל בתנאי Specific Pathogenic Free (להלן- SPF ), אך בתקן שנחשב מיושן.
החזקת בע"ח בתנאי SPF דורשת סביבה שבה בעלי החיים לא יהיו חשופים לגורמים פתוגניים סביבתיים.
החזקה כזאת היא יקרה יותר מהחזקת בע"ח בתנאים רגילים, כיוון שיש לעקר כל הזמן את הציוד הבא במגע עם בעלי החיים ולשמור אותם בכלובים מיוחדים המונעים חדירת גורמים פתוגניים מהאוויר.
בתי החיות במרכז לחקר המוח - ביחידה זו שני בתי חיות: בית חיות אחד למכרסמים, המוחזקים בתנאי SPF .
מתקדמים ובית חיות אחד לקופים בדוח מ - 2004 נמצאו ליקויים רבים בתפעולם של בתי החיות באוניברסיטה ובתחזוקתם, אשר חלקם נבעו מתפקוד לקוי של עובדי בתי החיות.
משרד מבקר המדינה העיר לאוניברסיטה בדוח האמור כי עליה "להקפיד על כך שכל עובדי בתי החיות והחוקרים יעברו הכשרה מתאימה; עליה לקבוע בנוהל את תפקידיהם של העובדים השונים ולחייבם לתעד את כל התהליכים החשובים הכרוכים באחזקת בעלי החיים ובמסירתם לחוקרים לביצוע ניסויים".
כמו כן העיר משרד מבקר המדינה כי "אף שהאחריות לתיקון הליקויים מוטלת על האוניברסיטה, אין בכך כדי לפטור את המועצה מחובתה לפקח ולאכוף על האוניברסיטה את קיום החוק ותיקון הליקויים".
הביקורת הנוכחית העלתה כי חל שיפור מסוים בתפקוד עובדי בתי החיות של האוניברסיטה בהשוואה לליקויים בפעילותם שצוינו בדוח הקודם.
יחד עם זאת נמצא כי מקצת הליקויים שצוינו בדוח הקודם הנוגעים לעובדים ולחוקרים טרם תוקנו.
כך, לדוגמה, נמצא כי אף שהמועצה קבעה כללים ולפיהם על עובדי בתי החיות לרענן את הכשרתם מדי פעם בפעם - הם לא עברו קורסי רענון כנדרש.
המועצה לניסויים בבעלי חיים 1541 .
עוד נמצא בביקורת הנוכחית כי מאחר שלא הותקנה מערכת לבקרת כניסה לבתי החיות61 באוניברסיטה, למעט בבית החיות שבמרכז לחקר המוח, שהו שם גם חוקרים שלא עברו כלל הכשרה לטיפול בבע"ח, ובכך גבר הסיכון לפגיעה ברווחתם של בעל י החיים.
האוניברסיטה גם לא הגדירה בנוהל את תפקידיהם של העובדים בבית החיות ולא חייבה אותם, כפי שהומלץ בדוח הקודם, לתעד את כל הפעולות החשובות הנעשות כחלק מהטיפול בבעלי החיים.
61 כלומר מערכת שתאפשר רק למי שהוסמך לכך להיכנס לבתי החיות וגם תתעד את הכניסות והיציאות של מי שהמערכת אפשרה את כניסתו.
להלן פירוט הליקויים בפעילותם של בתי החיות אשר הועלו בביקורת הנוכחית: 1.
רישומים על כלובי החיות: כדי לנהל מעקב תקין אחר רווחתם של בעלי החיים שבבתי החיות שבאוניברסיטה, ובייחוד כדי לוודא שבעלי החיים שנקבעה להם דרגת סבל גבוהה בניסוי מטופלים כנדרש, ראוי לציין פרט זה על גבי כל כלוב שבו נמצאים בע"ח אלה.
הדבר נחוץ כדי שעובדי בית החיות והסטודנטים שנמצאים שם יידרשו לתשומת לב רבה יותר לסבלם של בע"ח שדרגת הסבל שלהם הוגדרה גבוהה.
לשם כך ראוי לציין על גבי כל כלוב גם את שמו של החוקר הראשי המנהל את המחקר, את מספר ההיתר שניתן לביצוע הניסוי ואת תנאי ההיתר (כגון מספר החיות המאושר לכלוב וכד').
כך יוכל כל מי שאחראי לכך לוודא שבעלי החיים שבבית החיות מטופלים כפי שנדרש.
הביקורת העלתה כי הרישומים על הכלובים שבכל בתי החיות שבאוניברסיטה אינם מכילים את כל הפרטים האמורים.
כך לדוגמה לא רשומה על כל כלוב דרגת הסבל המרבית שנקבעה בהיתר לניסוי בבעל החיים שנמצא בו והדבר עלול להקשות על קיום בקרה יעילה על רווחת בע"ח.
לדעת משרד מבקר המדינה, על האוניברסיטה לנקוט את הצעדים הדרושים לרישום ראוי על כלובי בעלי החיים כדי לשפר את הפיקוח על רווחת בעלי החיים והטיפול בהקטנת סבלם, אם נדרש.
בית החיות הדרומי : בדוח מ- 2004 צוינו ליקויים רבים בתפקוד בית חיות זה 62 , כגון טמפרטורה גבוהה מדי בחדרי בע"ח, חדרים לא נעולים, חוסר במזון ובמים בכלובים, כלובים לא נקיים, החזקת חולדות במספר העולה על המותר ועוד.
הביקורת הנוכחית העלתה כי אף שהמבנה של בית חיות זה שופץ, עדיין נותרו בו ליקויים חמורים שגרמו לתמותת בע"ח ולסגירתו של בית החיות.
התרעות על ליקויים אלה התקבלו משנת 2004 :.
להלן הפירוט (א) בספטמבר 2004 כתב חוקר בכיר בפקולטה למדעי החיים, למנהל בית החיות על דרך התחזוקה הלקויה של בית החיות.
בין היתר הוא ציין: "בית החיות למכרסמים נמצא תחת אחזקה לקויה מזה זמן רב.
מזה מספר חודשים ישנה תמותה מוגברת של חיות בניסויים שלנו מאופן שלא היינו רגילים לו.
עובדי בית החיות חוסכים בשטיפת הכלובים כאשר אינם מלוכלכים בהפרשות".
(ב) באפריל 2006 ,כתב חוקר ראשי במחלקה לפסיכולוגיה, למנהל בית החיות וציין תקלות שהתרחשו במקום בעת ב יצוע מחקריו, למשל חדירת חתול לחדרי גידול החולדות, דבר שגרם לשינוי בהתנהגותן; טמפרטורה גבוהה מדי בחדר ומזגנים לא תקינים; תקלה במערכת החשמל שגרמה לאורות להישאר דולקים במשך שבועיים רצופים, ועקב כך נגרם נזק בלתי הפיך לחולדות והיה צורך להמיתן (180 חולדות); וכן אי["- , אי ]ניקוי כלובים בתדירות הדרושה -התייחסות לבקשות , הוספת ]מן החוץ [ עכברים ]חדירת[ ,, רעש ]הנוגעות לרווחת החיות [ סטודנטים מזון לחיות בהרעבה ועוד כהנה וכהנה אשר שיבשו את המחקר".
62 בבית החיות הדרומי ישנם כמה בתי חיות הנחלקים לפי סוגי בעלי החיים המשוכנים בהם.
המועצה לניסויים בבעלי חיים 1543 .
)(ג החל מינואר 2007 כתבו חוקרים בכירים מהפקולטה למדעי החיים להנהלת האוניברסיטה מכתבים רבים בדבר הצורך להקים בית חיות חדש (ראו בהמשך) והצורך לשפץ את בית החיות הדרומי.
דקן הפקולטה ויו"ר הוועדה הפנימית לניסויים בבע"ח כתבו למנכ"ל האוניברסיטה במרס 1544 דוח שנתי61ב .
2010 כי "כידוע לך במהלך השבועות הקרובים תתבצע ביקורת של מבקר המדינה על כל מערך הניסויים בבע"ח באוניברסיטה.
ביקורת כזו בוצעה לאחרונה ב - 2004 והיא הצביעה על ליקויים רבים במערך.
בין השאר צוינו התנאים הירודים בהם מוחזקות החיות במתקני אוניברסיטה.
כדי למנוע הישנות ביקורת זאת, אשר עלולה להביא לסגירת מערך הניסויים בבע "ח באוניברסיטה, קיים צורך דחוף בשיפוץ.
בתי החיות הממוקמים בקמפוס הדרומי של האוניברסיטה".
במכתב צוין גם כי יש צורך לשפר את חזות המבנים, לאסוף גרוטאות, לשפץ או להחליף את מערכת המיזוג הקיימת, לאטום פתחים, להתקין מתקני תחלופת אוויר חדשים, להתקין תאורה מתאימה עם אפשרות בקרת מחזירי אור וחושך, לטפל בגגות וקירות נגד חדירת לחות ומים, לגדר את המתקן ולהתקין מערכת בקרת כניסה.
(ד) ביוני 2010 עשה גורם חיצוני, על פי בקשת האוניברסיטה, בדיקות רפואיות לבעלי החיים בבית החיות לאחר זמן רב שלא נעשו בדיקות כאלה.
ממצאי הבדיקות העלו כי בעלי החיים נגועים בזיהומים .
באותו חודש כתב וטרינר האוניברסיטה ליו"ר הוועדה הפנימית כי "בדיקות הבריאות שנערכו באופן מדגמי על מכרסמים מבית החיות הדרומי מעידות על נגיעות גבוהה בזיהומים מהחמורים הידועים בחיות מעבדה - החיות הנגועות אינן ראויות לשמש מודל בשום מחקר מדעי.
מדובר בוירוסים וחיידקים העלולים להשמיד את אוכלוסיית חיות המעבדה באוניברסיטה כולה".
הווטרינר ציין כי יש לנקוט לאלתר צעדים כדלקמן: הכרזת סגר מלא על בית החיות הדרומי, הפסקת הפעלת מחקרים חדשים, השמדת בעלי החיים תוך שבועות בודדים, כינוס חירום של הנהלת הפקולטה לשם קבלת דיווח והח את ]בחיים[ לטה על נקיטת צעדים.
כן כתב הווטרינר כי "ההחלטה להשאיר החיות ולא להכריז על השמדתן מבוססת על התחשבות אותה ברצוננו לגלות כלפי חוקרים ותלמידים הנמצאים באיבה של עבודת מחקר, יחד עם זאת השארת החיות במחקרי[ אחרים העלולים להיפגע קשות ]חוקרים[מהווה סכנה ל (ההדגשה ]הם אינה במקור)".
בסעיף 17 (ב) לחוק הניסויים נקבע כי "מוסד ידווח למועצה, בכתב, על כל בעיה או תקלה מיוחדת שהתעוררה, סמוך ככל הניתן למועד האירוע ".
הביקורת העלתה כי הוועדה הפנימית לא דיווחה להנהלת האוניברסיטה על האירוע הנזכר.
עוד הועלה כי וטרינר האוניברסיטה לא וידא כי הוועדה הפנימית דיווחה להנהלת האוניברסיטה על תוצאות הבדיקות הנזכרות של הווטרינר ועל הצעדים שהוא המליץ לנקוט.
בהיעדר הדיווח לא התריע הווטרינר עצמו לפני ההנהלה על המצב.
מאחר שלא הגיע לידיה המידע האמור לעיל, לא הייתה יכולה הנהלת האוניברסיטה לד ווח למועצה כנדרש על המקרה החמור האמור.
יצוין כי לפי חוק הניסויים, על הוועדה הפנימית ועל וטרינר האוניברסיטה שחבר בה הייתה מוטלת החובה לדווח על המצב בבית החיות להנהלת האוניברסיטה ולוודא שהיא דיווחה למועצה.
יש לראות בחומרה את אי- הדיווח של הוועדה הפנימית ושל ה ווטרינר בעניין זה.
אילו פרטי אירוע חמור זה היו מובאים על ידי האוניברסיטה לידיעת המועצה, היא הייתה מורה לווטרינרית שלה לבקר בבית החיות כדי לבדוק אם הוראות החוק מתקיימות ולשקול את הצעדים הנדרשים.
לדעת משרד מבקר המדינה יש לראות בחומרה את התנהלות האוניברסיטה בנושא ואת העובדה שמקרה זה לא נבדק באופן יסודי על ידי האוניברסיטה ושלא הפיקה את הלקחים המתבקשים מכך.
המועצה לניסויים בבעלי חיים 1545 .
בדיקה שביצע משרד מבקר המדינה בבית החיות ביוני 2010 העלתה שהליקויים שהוזכרו במכתבי החוקרים מהפקולטה למדעי החיים טרם תוקנו.
עד מועד סיום הביקורת בדצמבר 2010 המשיך בית חיות זה להיות סגור.
בתשובת האוניברסיטה בעניין זה (ראו להלן) צוין, בין היתר כי היא שוקלת להקים בית חיות חדש.
מהאמור לעיל עולה כי הטיפול הלקוי של האוניברסיטה גרם סבל לבעלי החיים, בע"ח רבים הומתו שלא לצורך, הופסקו מחקרים, נגרמו הוצאות כספיות מיותרות, ונדרשו ניסויים חוזרים בבע"ח נוספים כדי לשחזר את המחקרים.
לדעת משרד מבקר המדינה, בדיקות רפואיות סדירות של בעלי החיים, תיעוד של ביקורי הווטרינר, פעולות תקינות של עובדי בית החיות ובכלל זה שמירה קפדנית של הניקיון בבתי החיות, ושיפור התנאים הפיזיים במקום היו יכולים לצמצם ואולי אף למנוע לחלוטין את הזיהומים שהתגלו בבע"ח בבית החיות הדרומי.
על האוניברסיטה לתקן את כל הדרוש תיקון בבתי החיות, וכן לבחון את תפקודה של הוועדה הפנימית ושל וטרינר האוניברסיטה החבר בה.
נוכח המתואר לעיל, על המועצה לבחון את הפיקוח שהיא מקיימת במוסדות באמצעות וטרינרית המועצה במטרה לאתר, מבעוד מועד, מצבים דומים ואף חמורים יותר.
בית החיות בבניין לחקר הסרטן : במחקר המודרני משתמשים אך ורק בבע"ח שגודלו בתנאי SPF .
רוב המחקרים של הפקולטה למדעי החיים באוניברסיטה (להלן - הפקולטה) נעשים בבית חיות זה הפועל בתנאי SPF (להלן- בית SPF .
האוניברסיטה חותרת לקיים את כל הניסויים במכרסמים בתנאים כאלה כאמור, לצורך תחזוקה של בית חיות בתנאי SPF יש לעמוד בתנאים מחמירים של מניעת חשיפת בע"ח לגורמים פתוגניים סביבתיים.
ממכתבים שכתבו גורמים שונים באוניברסיטה לרשויותיה בין 2006 עד 2010 ומבדיקת משרד מבקר המדינה עולה כי תנאים אלו לא נשמרים כנדרש בבית SPF :.
להלן הפרטים (א) בנובמבר 2006 כתב הווטרינר להנהלת הפקולטה כי הוא ביקר בביתSPF ומצא כי "הרוב המוחלט של ציבור משתמשי בית החיות.
מחזיקים את העכברים בכלובים באופן הנוגד את הנחיות המועצה לניסויים בבעלי חיים.
על רבים מהכלובים לא היו מספרי אישור כמתחייב ומספר החיות עולה לעיתים תכופות על המותר.
כל באי המקום האחראיים למצב שנוצר התבקשו אין ספור פעמים לנהוג כנדרש ולא להשאיר כלובים במצב זה, אך ללא הועיל".
(ב) בפברואר 2007 כתב מנהל בית החיות דאז לדקן הפקולטה למדעי החיים כי "עומס היתר של כלובי החיות גורם לתנאי סביבה שאינם נוחים לעבודה".
(ג) באוקטובר אותה שנה חזר וכתב מנהל בית החיות לדקן הפקולטה וציין במכתבו כי "קיימים תנאים אלמנטריים לתחזוקה נכונה של בית חיות בשיטת .
בהתאם לכך חייבים להפריד בין חדרים המיועדים לתחזוקת גרעיני רביה, לבין חדרים בהם מוחזקות חיות המעורבות בניסויים, דבר שלא נעשה.
בנוסף, קיים בהתאם לחוק מספר מקסימאלי של חיות אשר ניתן להחזיק בכלוב.
שמירת החיות שלא בהתאם לנ"ל יוצרת מצבי עקה.
ומעלה את ההסתברות להתפרצות מחלות זיהומיות".
(ד) במכתבים של בכירי הפקולטה 63 אל מנכ"ל האוניברסיטה באפריל וביוני 2010 בנושא "שיפור תשתיות קורסות בפקולטה למדעי החיים" הם ציינו את הצורך בשיפוצים דחופים בבית חיות זה.
הדקן הנוכחי ודקנים קודמים המועצה לניסויים בבעלי חיים 1547 .
)(ה בבדיקה שעשה משרד מבקר המדינה בבית חיות זה ביוני 2010 הועלו ליקויים נוספים, כגון פיקוח לוקה בחסר על האנשים הנכנסים לבית החיות העלול להביא לכך שבעלי החיים יסבלו מזיהומים שונים ושהמחקרים שבהם הם משמשים ייפגעו; כניסה של חוקרים וסטודנטים שלא עברו קורס הכשרה בתחום מזעור הסבל לחיות מעבדה לבית החיות; היעדר פירוט ברישומים שעל גבי הכלובים, אי -ציון דרגות הסבל של בעלי החיים בניסויים.
: בתי החיות במרכז לחקר המוח כאמור, במחצית השנייה של שנת 2004 החל לפעול באוניברסיטה המרכז לחקר המוח (להלן גם - המרכז), והוקמו בו שני בתי חיות סטריליים (בתנאי SPF .
): אחד למכרסמים ואחד לקופים כאמור, מא ותה עת מונה וטרינר האוניברסיטה גם למנהל בתי חיות אלו.
בתי החיות של המרכז פעלו מיום הקמתם כיחידה נפרדת משני בתי החיות האחרים שבפקולטה למדעי החיים; הדבר בא לידי ביטוי בניהול, במערך כוח אדם, בהזמנת בע"ח וציוד ועוד.
הועלה כי פעילותם של בתי החיות שבמרכז אינה מוגדרת בנוהלי האוניברסיטה.
(א) הועלה כי במרכז לחקר המוח, כביתר בתי החיות באוניברסיטה, לא הקפידו על סימון ראוי על הכלובים ולא ציינו את דרגת הסבל של בעלי החיים בניסוי, אף שחלק מהניסויים הם ניסויים בדרגת סבל בינונית עד קשה.
(ב) בשנת 2008 עשתה יחידת התכנון, הארגון והלוגיסטיקה של האוניברסיטה (להלן - היחידה) בדיקה ארגונית במרכז כדי לקבוע מהו מספר העובדים המינהליים הדרוש להפעלת המרכז ובכלל זה בתי החיות.
בדוח הבדיקה של היחידה, שנמסר גם למנכ"ל האוניברסיטה, נכתב כי "כוח האדם בבית החיות של הפקולטה למדעי החיים הוא נפרד מכוח האדם של המרכז הרב תחומי ולא קיימת ביניהם תחלופה".
במסקנות ובהמלצות של הדוח צוין כי "הפיצול הארגוני והניהולי בין בית החיות של הפקולטה למדעי החיים לבין בית החיות של המרכז הרב תחומי עלול לגרום למדיניות הפעלה נפרדת, הוראות אחזקה ותנאי רכישה שונים של חיות הנקבעים ע"י כל מנהל בנפרד.
מומלץ לקבוע מנהל אחד בראשות וטרינר האוניברסיטה".
הועלה כי מוסדות האוניברסיטה לא קיימו דיון בממצאי דוח היחידה, והמלצותיו לא יושמו.
לדעת משרד מבקר המדינה, על האוניברסיטה לקיים ללא דיחוי דיון בממצאי הדוח ובמסקנותיו ובמתחייב מהם.
: נוהלי בטיחות בבית החיות לקופים בכל מעבדה ובית חיות יש לשמור על נוהלי בטיחות קפדניים כדי למנוע תקלות ואסונות.
הדבר חשוב במיוחד כאשר מדובר בבית חיות לקופים, שכן הקופים עלולים לשאת גורמי מחלה המסוכנים לבני אדם ולהעבירם אל בני האדם הבאים עמם במגע.
(א) בשנת 2005 פרסמה הממונה על הבטיחות הביולוגית באוניברסיטה (להלן- הממונה על הבטיחות) נוהלי בטיחות לעבודה עם קופים ובין השאר הדגישה את הדברים האלה: על מנהל בית החיות לקופים, שמונה ל"מנהל מעבדה"64 , לקבוע מדיניות הנובעת מסקר סיכונים שיעשה; כל פרויקט חייב לקבל אישור של מנהל .
ראו להלן 1548 דוח שנתי61ב .
בית החיות ושל ועדת הבטיחות של המרכז לחקר המוח; מנהל בית החיות יקבל מינוי של מנהל מעבדה, כמתחייב בתקנות הבטיחות בעבודה בנושא מעבדות; המועצה לניסויים בבעלי חיים 1549 .
יוכשר נאמן בטיחות לבית החיות לקופים; נושאי הבטיחות יועלו בוועדת הבטיחות של המרכז, ומנהל בית החיות יציג אותם במוע צת הבטיחות של האוניברסיטה; החוקרים יכינו תכנית בטיחות שנתית, הנדרשת על פי תקנות הבטיחות בנושא מעבדות, ויעבירו אותה לממונה על הבטיחות.
נמצא כי בבית החיות לקופים קרו במהלך השנים כמה אירועים שהיו בהם סיכונים בטיחותיים ובריאותיים משום שלא פעלו בהתאם לנוהלי הבטיחות.
לדוגמה: (1 ) בשנת 2006 .
נשרט עובד בית החיות על ידי קוף (2 ) באוגוסט אותה שנה ברח קוף מכלוב בבית החיות בעת שסטודנט ניקה את הכלוב, ורק לאחר מאמצים רבים נתפס הקוף והוחזר לכלוב; לאחר אירוע זה קבעה הממונה על הבטיחות כי "היות ובאירוע חרום מסוג זה יש סיכוני ם בטיחותיים על הקמת ועדת ]היא ממליצה[ .
לעובדים ולמרות שהאירוע הסתיים ללא נפגעים בדיקה כשהמטרה: בירור הסיבות והגורמים לאירוע במגמה להפיק לקחים ולהציע צעדים מתאימים למניעת הישנות אירועים מסוג זה בעתיד"; הועלה כי ועדת הבדיקה לא הוקמה.
(3) באוקטובר 2009 ננשך סטודנט על ידי קוף במהלך אימון שגרתי בחדר אימון במעבדה.
(ב) על פי הנחיות מועצת הבטיחות של האוניברסיטה (להלן - מועצת הבטיחות), כל יחידה וכל גוף באוניברסיטה חייבים להקים ועדת בטיחות, בייחוד יחידות שבהן בתי מלאכה ומעבדות.
נושאי הבטיחות נדונים תחילה בוועדת הבטיחות היחידתית ולאחר מכן מועלים גם במועצת הבטיחות, המורכבת מנציגי ועדות הבטיחות של היחידות השונות באוניברסיטה.
עם חברי מועצת הבטיחות של האוניברסיטה נמנים כאמור גם מנהל בתי החיות במרכז וראש מינהל המרכז.
מעיון בפרוטוקולי הישיבות של מועצת הבטיחות שהתקיימו מיוני 2005 עד מרס 2010 (14 ישיבות) עולה כי מנהל בתי החיות לא השתתף באף ישיבה, ואילו ראש מינהל המרכז השתתפה בישיבה אחת בלבד.
ביולי 2005 מינה ראש המרכז לחקר המוח, פרופ' משה אבלס, ועדת בטיחות (להלן - ועדת הבטיחות) למרכז שחבריה היו ראש מינהל המרכז, וטרינר האוניברסיטה שהוא גם מנהל בתי החיות במרכז, נאמן הבטיחות של המרכז ושלושה חוקרים מהמרכז.
הביקורת העלתה כי לפי המסמכים שנמצאו באוניברסיטה, ועדת הבטיחות לא התכנסה ממאי 2006 , אף לא לאחר שהתרחשו אירועים בטיחותיים כאמור הדורשים הפקת לקחים ושיפור נהלים.
בתשובתה כתבה האוניברסיטה כי "ועדת הבטיחות של המרכז מתכנסת בפורום מצומצם אחת לשבוע.
כשאין חריגה או נושא הדורש טיפול, לא נכתב פרוטוקול.
עפ"י הערת המבקר הוחלט ע"י הסמנכ"ל ויו"ר מועצת הבטיחות כי תצא הודעה ממחלקת הבטיחות לכל הוועדות הפקולטטיביות 3 שבועות לפני ישיבת מועצת הבטיחות האוניברסיטאית, ויו"ר הוועדות הפקולטטיביות ידרשו לכנס ישיבה של ועדת הבטיחות לפני מועצת הבטיחות ויביאו אליה את מסקנותיהם.
בעניין השתתפות חברי מועצת הבטיחות בישיבות, דעת המבקר מקובלת על יו"ר מועצת הבטיחות ונדאג להקפיד שהחברים ישתתפו בישיבות מועצת הבטיחות".
לדעת משרד מבקר המדינה, נוכח הסיכונים הקיימים בבית חיות מסוג זה, ונוכח התקלות השונות הנזכרות לעיל, על הנהלת האוניברסיטה לוודא שהחלטותיה הנזכרות יבוצעו ללא דיחוי.
מן הראוי שתיקבע תדירות ראויה להתכנסות ועדת הבטיחות, ושיירשמו פרוטוקולים שיכללו את שמות המשתתפים ונושאי הדיון גם בישיבות של ועדת הבטיחות שבהן לא התקבלו החלטות, כדי שניתן לעקוב אחר תדירות ההתכנסות של הוועדה ולדעת במה דנה.
משרד מבקר המדינה מעיר כי הוועדה הייתה חייבת לתעד את ישיבותיה, וכי יש לראות בחומרה את היעדר התיעוד.
(ג) על פי הנהלים של האוניבר סיטה, המתבססים על חוק הניסויים, על האוניברסיטה למנות נאמן בטיחות בכל יחידה באוניברסיטה שמצויים בה סיכונים בטיחותיים, ותפקידו לאתר מפגעים בטיחותיים ולהתריע עליהם.
כאמור גם בנוהלי הבטיחות לעבודה עם קופים נקבע כי יוכשר נאמן בטיחות לבית החיות לקופים, וכי הוא יבצע סקר סיכונים.
הביקורת העלתה כי בשנים האחרונות לא אויש תפקיד נאמן הבטיחות לאחר שהעובד שמילא תפקיד זה פרש מעבודתו בנובמבר 2007 .
נוכח חשיבות התפקיד, על האוניברסיטה לנקוט צעדים כדי שנהליה בעניין מינוי נאמן בטיחות וביצוע התפקידים שיועדו לו יקוימו בכל בתי החי ות שהיא מפעילה.
בתשובתה הודיעה האוניברסיטה כי מחליפו של העובד הנזכר יעבור קורס נאמני בטיחות בחודשים הקרובים.
כן ציינה כי ביתר בתי החיות מכהנים נאמני בטיחות.
: תכנית בטיחות בכל שנה מפרסמת מחלקת הביטחון והבטיחות באוניברסיטה תכנית בטיחות, שמוגדרת על ידי האו ניברסיטה "תכנית עבודה שנתית למערך הבטיחות העוסקת בנושאים הקשורים בחיי אדם ובמניעת סיכונים, מניעת תאונות עבודה ונזקים לסביבה.
התכנית הינה סיכום הערכות מערך הבטיחות לפעילות השנתית".
פרק נכבד בתכנית הבטיחות הוא סקר סיכונים, ובו מפורטים ממצאי ליקויים, המלצות, מועד לתיקון הליקויים המצוינים בסקר וקביעת האחראי לתיקון הליקויים.
על פי הסקר הזה מבצעת האוניברסיטה את הפעילות השנתית שלה.
מעיון בתכניות בטיחות ובסקרי סיכונים שהתפרסמו בשנים האחרונות עולה כי עוד בשנת 2005 צוין בנוגע למרכז כי "יש להכין סקר סיכונים למעבדות ולבתי החיות ולבניין כולו".
הועלה כי הדבר לא התבצע, והערה זו שבה וצוינה בתכניות הבטיחות לקראת כל שנה, לרבות לקראת השנה האחרונה - 2010.
במרכז לחקר המוח יש כאמור מספר רב של מעבדות, בית מלאכה ובתי חיות למכרסמים, ליונקים ולקופים, ולכן חשוב לבצע בו סקר סיכונים כדי לאתר ליקויים ולתקנם בהקדם.
כמו כן יש למנות נאמן בטיחות שיאתר לקויים אלו ויתריע עליהם בעוד מועד.
לדעת משרד מבקר המדינה, יש לראות בחומרה את אי-ביצוע סקר הסיכונים במרכז כנדרש ואי -מינוי נאמן בטיחות במקום, על אף הדרישה האמורה לעשות זאת.
אירועי הבטיחות שקרו כאמור בבתי החיות במרכז מעידים על הצורך ביישום צעדים אלו, ויפה שעה אחת קודם.
המועצה לניסויים בבעלי חיים 1551 .
מנהל מחלקת הביטחון והבטיחות מינה את מנהלי בתי החיות באוניברסיטה לתפקיד "מנהל מעבדה" כהגדרתו בתקנות הבטיחות בעבודה (בטיחות וגיהות תעסוקתית בעבודה עם גורמים מסוכנים במעבדות רפואיות, כי מיות וביולוגיות), התשס"א- 2001 .
כאמור לעיל, במסגרת נוהלי הבטיחות לעבודה עם קופים מ - 2005 , מונה הווטרינר שהוא גם מנהל בית החיות ל"מנהל מעבדה" של בית החיות לקופים.
על פי תקנה 3 לתקנות הבטיחות בעבודה האמורות לעיל, יכין מנהל המעבדה אחת לשנה תכנית עבודה או תכנית בטיחות מעבדתית, אשר תכלול, בין השאר, רשימת גורמים מסוכנים המצויים בשימוש המעבדה, שיטות עבודה הנהוגות במעבדה בשימוש בגורמים המסוכנים, אמצעי בטיחות הנהוגים במעבדה, סוגי מחקרים הנערכים במעבדה וכד'.
תכנית העבודה תועבר למפקח העבודה האזורי, ולפי נוהלי האוניברסי טה יש להעבירה גם למחלקת הביטחון והבטיחות באוניברסיטה.
מתפקידה של מחלקת הביטחון והבטיחות לעיין בתכנית של כל מעבדה ולקבוע אם עובדי המעבדה חייבים בהדרכה בנושאי בטיחות מסוימים, ואם יש לצייד את המעבדה באמצעי בטיחות החסרים לה או הדרושים על פי עיסוקה וכו'.
נמצא כי אף שנקבע כי הווטרינר, המכהן כמנהל בית החיות במרכז, הוא גם מנהל מעבדה על פי תקנות הבטיחות בעבודה, הוא מעולם לא הכין כנדרש תכנית בטיחות.
לעומתו, מנהלי בתי החיות האחרים הכינו מדי שנה בשנה תכניות כאלה.
לדעת משרד מבקר המדינה, דרך תפקוד זו אינה אחראית ואינה מקצועית, ועל הגורמים באוניברסיטה המופקדים על הנושא לפעול לכך שהמתחייב מהוראות הבטיחות יבוצע ללא דיחוי נוסף.
בתשובתה הודיעה האוניברסיטה, בין היתר: "אנו נפנה גם למנהל בית החיות, השנתית החל משנת תשע"א".
]הבטיחות[ הווטרינר, למלא את תכנית 7.
זיהומים בבתי החיות של המרכז: כאמור, בבדיקה רפואית של בעלי החיים שנעשתה ביוני 2010 בבתי החיות של המרכז התגלה גם בהם זיהום קשה, בדומה למה שנמצא בבית החיות הדרומי, שבעטיו נדרשה השמדת כל בע"ח שבבית החיות.
הועלה כי בעקבות גילוי הזיהום כינס וטרינר האוניברסיטה את כל צוותי המחקר ונתן הסברים לחוקרים בדבר הזיהום שבגינו הושמדו בעלי החיים כדי להפיק את הלקח המתבקש; הוא גם רענן את נוהלי העבודה בבתי החיות במרכז, הפיץ חוברת נהלים ומסר הנחיה בדבר נוהל הזמנת בע"ח.
עוד מסר עדכון והסבר בדבר תקנון חדש שהוא מכין לטיפול בבע"ח המשמשים לניסויים ונמצאים בדרגת סבל בינונית עד קשה.
האוניברסיטה כתבה בתשובתה, בין היתר, כי "זיהומים בבתי חיות, גם אם הם .
עלולים לקרות ואין אפשרות למנוע זאת לחלוטין בדיקות בריאות לחיות נערכות באופן סדיר וקפדני, ובכל מקרה לחשד של פגיעות נערכות בדיקות חוזרות ומעמיקות יותר לבירור הבעיה ולטיפול בה.
הזיהום המשמעותי שהתגלה אצלנו הוא הראשון בבית החיות של המרכז לחקר המוח הפועל למעלה משש שנים.
האירוע שהתרחש חייב ניתוח אפידמיולוגי, הסקת לקחים, יישום מסקנות והעברתם לחוקרים.
מדובר בניתוח עובדות נקודתי שיכול להיעשות רק בדיעבד" (ההדגשה במקור).
המועצה לניסויים בבעלי חיים 1553 .
משרד מבקר המדינה מצר על כך כי רק לאחר אירוע שבסופו נדרשה השמדת כל בעלי החיים בבתי החיות של המרכז, ננקטו צעדים משמעותיים.
על האוניברסיטה לעדכן לאלתר את וטרינרית המועצה בפרטי מקרה חמור זה, שהתרחש כאמור בבית חיות המופעל בתנאי .
עוד מעיר משרד מבקר המדינה, כי אין זה ראוי להשאיר את בחינת הנושא על היבטיו השונים לרבות האחריות האישית רק בידי האחראים לאירוע, ועל כן ראוי שהאוניברסיטה תקים ועדה בלתי תלויה אשר תבדוק את האירוע ותוסמך להסיק מסקנות, ובעקבות ממצאי הוועדה תנקוט האוניברסיטה את כל הצעדים הדרושים על מנת למנוע אירועים דומים בעתיד.
על המועצה לבחון את נסיבות אירוע זה ולהסיק ממנו מסקנות לגבי שיפור דרכי הפיקוח שלה על הנעשה במוסדות שקיבלו היתר לביצוע ניסויים בבע"ח.
: דרישה להקמת בית חיות חדש באוניברסיטה עם ריבוי המחקרים בפקולטה למדעי החיים ונוכח מצבם הפיזי של בתי החיות בה, טענו ראשי הפקולטה וחברי הסגל שיש צורך בהקמת בית חיות חדש בפקולטה.
הביקורת העלתה כי משלהי שנת 2007 ועד יולי 2009 הם פנו פעמים רבות אל הנהלת האוניברסיטה בבקשה להקמת בית חיות חדש, אך לא נענו.
כך למשל כתבו 12 חוקרים ראשיים אל סגן נשיא ה אוניברסיטה למחקר ביוני 2008 כי "המצב הקיים, בו אין מקום ותנאים מתאימים למחקר הנערך בחיות, פוגע באיכות המדעית, באפשרות לקבל נתונים אמינים, וביכולת להשיג תקציבי מחקר מגורמים בינלאומיים הדורשים סטנדרטים גבוהים של טיפול בבע"ח " (ההדגשה אינה במקור).
הם ביקשו ממנו לתמוך בקידום הנושא באופן פעיל.
ביולי 2009 מינה הדקן ועדת היגוי להקמת בית חיות חדש.
בתאריך זה כתב הדקן לנשיא האוניברסיטה: "אבקש למסור לך כי הפקולטה למדעי החיים לא יכולה להמשיך ולתפקד ולבצע מחקר מתקדם ללא בית חיות שיענה על הצרכים.
המצב חמור ביותר ולצערי הגדול, למרות פניותיי החוזרות, אין כל תגובה בעניין".
נשיא האוניברסיטה השיב לו באוגוסט 2009 , בין היתר: "אוניברסיטת בר-אילן מעוניינת בהקמת בית חיות מודרני בקמפוס, ומודעת לצורך בהקמתו; אך כידוע לך, כיום נאלצת האוניברסיטה לערוך קיצוצים כואבים ביותר כדי לאזן את תקציבה וברור שקשה מאוד היום להתחייב לפרויקט בעלות של 14.
5 מיליון אירו, לכשירווח לנו מבחינה תקציבית נבחן ונשקול את הצעתך".
לדעת משרד מבקר המדינה, הפניות החוזרות והנשנות של הדקן ושל חוקרים בכירים מלמדות על חשש באשר לרווחת בעלי החיים בבתי החיות באוניברסיטה, וכי עולות שאלות לגבי איכות הטיפול בהם ולגבי אופן השימוש בהם בניסויים.
על מוסדות האוניברסיטה לקיים בהקדם דיון עקרוני בנושא על היבטיו השונים כדי להציע פתרונות הולמים וחלופות ראויות למצב זה.
בתשובתה מסרה האוניברסיטה , בין היתר, כי "בימים אלה האוניברסיטה בוחנת הקמת בית חיות דרומי חדש וניתנו הנחיות אופרטיביות וכן מימון לביצוע תכנון ראשוני.